Έχω επισκεφτεί την Πάρο και άλλες φορές. Το σπίτι είναι σε μία καθόλου γραφική γειτονιά και δεν καταλαβαίνεις ότι είσαι σε νησί. 15 διανυκτερεύσεις με οδηγούν στο αβίαστο συμπέρασμα ότι πρόκειται για ένα υπερτιμημένο σπίτι (2.176,8 ευρώ) . Ανακαινισμένο, αλλά με σοβαρά μειονεκτήματα. Αρχικά αποκρύπτεται επιμελώς ότι είναι ισόγειο χωρίς καμία θέα. Αποτελείται από μια κρεβατοκάμαρα με διπλό κρεβάτι και κλιματισμό της οποίας το παράθυρο απέχει 1 μέτρο από τον δρόμο. Αν το ανοίξεις είσαι σε δημόσια θέα. Το μπάνιο δεν έχει παράθυρο και έχει προβληματική αποχέτευση (πλημύρα στη διάρκεια του ντουζ) με αποτέλεσμα να είναι αποπνικτικό από τη ζέστη, ενώ η μία πρίζα του κρέμεται. Η κουζίνα ήταν καλά εξοπλισμένη, αλλά κάποια σκεύη ήταν ακάθαρτα, ενώ βρίσκεται περίπου 1,5μιση μέτρο χαμηλότερα από τη λεγόμενη αυλή, γεγονός που σου δίνει την αίσθηση ότι ζεις σε ημιυπόγειο. Το 3ο κρεβάτι ήταν ο καναπές που φαίνεται στη φωτογραφία με όχι και τόσο άνετο αφρολέξ-στρώμα. Αντιμετωπίσαμε διακοπή ηλεκτρικού ρεύματος 10 ώρες στις 24/08/22 λόγω πτώσης κεραυνού και ο οικοδεσπότης δεν εμφανίστηκε. 'Ολα τα προβλήματα αντιμετωπίστηκαν τηλεφωνικά από μία κοπέλα με ευγένεια μεν αλλά απειρία.
Στα θετικά κατατάσσεται ότι μας έδωσαν 2 φορές καθαρά σεντόνια και πετσέτες.
Τελικά οι οικοδεσπότες έχουν καλή διάθεση, όμως το σπίτι έχει βασικά ελαττώματα.
Ευχαριστώ για τη φιλοξενία